  Виталий Пронин 4-тӥ гудырикошконэ Москваын ортчоз «Многонациональная Россия» фестиваль.Национальностьёслэн ужпумъёссыя федерал агентствоен радъям празднике быдэс кунысьтымы пӧртэм выжыысь усточиос люкаськозы.Та нуналэ Пушкинской площадь фестивальной городоклы пӧрмоз. Москваын улӥсьёсты но куноосты шулдыртозы пӧртэм улосвылъёсысь но республикаосысь эстрадая кырӟась-эктӥсьёс.Ужалозы творчествоя мастерскойёс. Кибашлыос дышетозы вашкала сямен киужъёс лэсьтыны. Нылпиос понна ортчозы вашкала вакытысь шудонъёс. Озьы ик площадьын ортчозы крезьгуро флеш-мобъёс, ӵошатсконъёс.Йылпумъяськоз фестиваль улосвылъёсысь вуэм тодмо коллективъёслэн но нимаз кырӟасьёслэн огъя бадӟым концертэнызы. Ӝытазе эктыны яратӥсьёс этнодискотекаын шулдыръяськыны быгатозы.Эдуард СтепановТуспуктэм: fadn.gov.ru  